Sislemyrene naturreservat

Sislemyrene naturreservat ligger i kupert skogsterreng helt vest i Hurdal kommune mot fylkesgrensa til Innlandet, nord for fylkesvei 180. Området består av flere sammenhengende flatmyrer. Vegetasjonen preges sentralt av mykmatter og flytematter med fattig vegetasjon, men med rikere partier i sør og vest. Området utgjør et utfyllende supplement til Vindflomyrene naturreservat. Formålet med fredningen av Sislemyrene naturreservat er å bevare et flatmyrkompleks med tilhørende dyreliv. Referanser